Roof op Tulbagh-plaas: Verdagte dalk met vlaag rooftogte verbind | Maroela Media
Die verdagte is deur lede van die Agter-Paarl-plaaswag en beamptes van die Paarl-polisie se misdaadvoorkomingseenheid aangekeer. Items wat in die verdagte se besit gevind is, kan glo met die huisroof in Tulbagh verbind word.
Kapt. FC van Wyk, polisiewoordvoerder, het gesê die polisiebeamptes en lede van die plaaswag het 'n motordeursoekpunt op die R45 opgestel en 'n silwer Chevrolet met vyf insittendes van die pad afgetrek.
"Die bestuurder is versoek om die kattebak oop te maak waarna sy vier passasiers uit die voertuig gespring en van die toneel gevlug het. Die voertuig is daarna deursoek en daar is op balaklawas, handskoene, 'n handwapen, ammunisie asook elektroniese toerusting beslag gelê."
Daar is vasgestel dat die elektroniese toerusting aan 'n plaaseienaar in die Tulbagh-omgewing behoort wat vroeër die aand beroof is.
Die 32-jarige motorbestuurder is in hegtenis geneem. Die soektog na die ander verdagtes duur voort.
Ek neem aan die wapen is gelisensieerd… (Sarkasties)
Kom hoed jy's baie stil deesdae! Hoekom kry jy nie die ongelisensieerde wapens van die straat af nie???
Lekker om dit te hoor dat een sy rieme styf geloop het,Ek glo die meelopers se broekpype bewe ook nou want daar is nou n spoor wat die polisie kan volg om hulle ook te kry.j
Nee wat die dinge sal nooit einde kry nie. Hoed kadet is te besig om onskuldige mense te arresteer. Hy gebruik sy tyd om sinnelose belaglike wette uit te dink om die onskuldige publiek net verdere skade en verdriet te laat beleef.
Manne julle wat die padblokkades hou moet jul beplanning goed doen dat misdadigers vasgevat kan word want die pateties (polisie) sal hulle nooit opspoor nie.
Sterkte vir julle wat probeer ek salueer jul pogings.
Alle voertuie uitgesluit taxis moet as standaard afgetrek word vir deursoek. Kanse is goed dat daar bewyse van een of ander misdaad gevind sal word. Geen insittende behoort toegelaat word om te ontsnap nie.